El comunicat de Presidència respon a la denúncia feta pública avui pel diputat d'ERC Joan Ridao, que ha afirmat que la Generalitat va destinar el 1999, any en què es van celebrar eleccions municipals i autonòmiques, un total de 1.724 milions de pessetes a sufragar onze campanyes de publicitat i propaganda institucional, quantitat que va suposar un increment del 453 % en relació amb allò invertit el 1998.